АҞӘА, хәажәкыра 25 - Sputnik. Шәачатәи аҳазалхыҩцәа иааныркылеит закәаншьаҭада аҳәаа иахыргоз 121 ҭоԥ асигарет. Абри атәы аанацҳауеит Шәача аҳазалхратә усбарҭа апресс-маҵзура.
Аҳазалхыҩцәа иааныркылеит автомашьына TOYOTA ALPHARD. Амашьына аԥсҟы зкыз ихымҩаԥгашьа аҳазалхыҩцәа агәҽанҵара рнаҭеит. Амашьына амобилтә инспекциа-гәаҭаратә комплекс (МИДК) ала игәарҭеит, нам аҟазауаа-акинологцәа игәарҭеит. Иаарԥшын аҭаҵәахырҭақәа жәпаџьара.
Амашьына аԥсҟы зкыз, Шәача инхо, иҳәеит Аԥсны аҭаҭын аалыҵ шааихәаз, Шәача аҭира хықәкыс иҟаҵаны.
Атауари амашьынеи аанкылоуп. Аусҭҵаара хацыркуп.
Иара убас шәаԥхьар ҟалоит:
-
Шәачатәи аҳәаахьчаҩцәа аконтрабанда ааныркылеит